SET ผันผวนขาขึ้น เคาะ 8 บจ.ร้อน พลังงาน – รับเหมาฯเข้าวิน
ดัชนีหุ้นไทย (SET) วันนี้ไซด์เวย์ขาขึ้น โดยได้แรงหนุนจากปัจจัยต่างประเทศ และราคาน้ำมันที่ฟื้นตัวต่อเนื่อง ซึ่งจะเป็นแรงหนุนต่อหุ้นในกลุ่มพลังงาน ขณะที่กลุ่มรับเหมาฯ มีปัจจัยบวกจากการที่ ครม.เห็นชอบให้ลงทุนรถไฟฟ้าสายสีม่วง
27 ก.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.25 น. ค่าเงินบาทอยู่ที่ 33.47 บาทต่อเหรียญ ด้านตลาดหุ้นเอเชียปรับตัวเพิ่มขึ้น โดยได้แรงหนุนจากดัชนีดาวโจนส์ตลาดหุ้นนิวยอร์กที่ปิดพุ่งขึ้นกว่า 100 จุดเมื่อคืน ขณะที่ดัชนี S&amp;P500 และ Nasdaq ปิดทำนิวไฮ เนื่องจากนักลงทุนขานรับผลประกอบการที่แข็งแกร่งของบริษัทจดทะเบียนรายใหญ่ ซึ่งรวมถึงแคทเธอร์พิลลาร์และแมคโดนัลด์
นักวิเคราะห์มองดัชนีหุ้นไทย (SET) วันนี้ไซด์เวย์ขาขึ้น โดยได้แรงหนุนจากปัจจัยต่างประเทศ และราคาน้ำมันที่ฟื้นตัวต่อเนื่อง ซึ่งจะเป็นแรงหนุนต่อหุ้นในกลุ่มพลังงาน ขณะที่กลุ่มรับเหมาฯ มีปัจจัยบวกจากการที่ ครม.เห็นชอบให้ลงทุนรถไฟฟ้าสายสีม่วง หุ้นเด่นเลือก PTT, PTTEP, PTTGC, BEAUTY, STEC, CK, SEAFCO และ IRPC
 
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ เปิดเผยถึงตลาดหุ้นไทยเช้านี้ (26 ก.ค.) คาดว่าจะแกว่งซิกแซกขึ้น เนื่องจากดัชนีดาวโจนส์ได้ปรับตัวขึ้นเมื่อคืนที่ผ่านมา จากรายงานผลประกอบการของบริษัทจดทะเบียนในสหรัฐฯที่ออกมาดี และราคาน้ำมันปรับตัวขึ้น 2 วันติดต่อกันด้วย หลังซาอุดิอาระเบียจะลดการส่งออกน้ำมันให้ไม่เกิน 6.6 ล้านบาร์เรล/วัน และไนจีเรียจะเข้าร่วมการปรับลดกำลังการผลิตน้ำมันด้วย
ส่วนในประเทศได้รับแรงหนุนจากการเดินหน้าโครงการรถไฟฟ้าสายสีม่วงใต้ และแผนพัฒนาสนามบินอู่ตะเภา ทำให้ช่วยหนุนภาคการลงทุน พร้อมให้ติดตามการประกาศผลประกอบการของ SCC ในวันนี้ และการประชุมธนาคารกลางสหรัฐ (FED) ให้จับตาเรื่องการปรับลดงบดุลของสหรัฐฯจะเกิดขึ้นได้เมื่อไร ด้านตลาดหุ้นในภูมิภาคเอเชียเช้านี้ส่วนใหญ่จะบวกราว 0.1 – 0.2% พร้อมให้แนวรับ 1,574 จุด ส่วนแนวต้าน 1,584 – 1,585 ถัดไป 1,590 จุด
 
บล.ธนชาต ระบุในบทวิเคราะห์ (26 ก.ค.) ราคาน้ำมันดิบ Brent ปรับสูงขึ้นแข็งแกร่งต่อเนื่อง 3.3% ปิดเหนือ US$50/bbl จะเป็นปัจจัยหนุนกลุ่มพลังงาน โดยเฉพาะ PTT, PTTEP และ PTTGC (“ซื้อ” TP 84 บาท – มองเป็น Laggard play ที่ได้ผลดีจากราค้านำมันปรับสูงขึ้น) เป็น “กลุ่มนำ” ตลาดแนวต้าน 1,585 – 1,590 จุด ขณะที่ Dow Jones +0.47 จากผลการดำเนินงานบริษัทจดทะเบียนแข็งแกร่ง การประชุม FOMC คืนนี้คาดคงดอกเบี้ยนโยบาย และนโยบายลดขนาดสินทรัพย์ (Reversed QE) โดย Bond yield 10 ปีสหรัฐฯ ขึ้นมาที่ 2.3%
แนะนำ “ซื้อ” BEAUTY (TP 15) ราคาหุ้นที่ยัง Laggard ตลาดอยู่ 4% ตั้งแต่ต้นปีขณะที่คาดกำไร 2Q17 มีจะทำจุดสูงสุดใหม่ ที่ 218 ล้านบาท +57% y-y และ +9% q-q และ PEG ที่ 0.9 เท่า ต่ำกว่ากลุ่มที่ 1.4 เท่า ทางเทคนิค Breakout downtrend เป้าหมาย 12.3 บาท และแนะนำ “ซื้อ” SEAFCO (TP 17.5) ครม.เห็นชอบลงทุนรถไฟฟ้าสายสีม่วง 1 แสนล้านบาท เปิดประมูล ต.ค.นี้เป็นปัจจัยบวกกลุ่มรับเหมาฯ STEC CK SEAFCO โดยมอง SEAFCO ที่แนวโน้มกำไร 2Q17 เติบโตแกร่ง, และ PE ปี 2018 ต่ำเพียง 12.9 เท่า, ROE เร่งตัวขึ้น จะ Outperform กลุ่ม
 
บล.แอพเพิล เวลธ์ ระบุในบทวิเคราะห์ (26 ก.ค.) ว่า SET วันนี้ยังอยู่ในกรอบ Sideway Up โดยมีแนวรับ 1,575 จุด แนวต้าน 1,590 จุด แนะนำเทรดดิ้งตามกรอบการลงทุนช่วงที่ความผันผวนตลาดค่อนข้างน้อย แนะนำซื้อเก็งกำไร PTTGC ([email protected] 82 ) คาดกำไรใน Q2/60 ที่ผ่านมาเป็นจุดต่ำสุดในปีนี้ และ IRPC ([email protected] ) ได้แรงหนุนจากโครงการ UHV ในครึ่งปีหลัง